Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 3 Pv 963/12/1107	Pezinok, 28.8.2015
EEČ : 2-14-61-2015

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Pezinok
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Pezinok zo dňa 26.6.2013, spisová značka 3 Pv 963/12/1107, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinený v čase od 08,00 hod. d¨ľa 22.08.2012 v rodinnom dome s orientačným číslom 19 v XXXXX po predchádzajúcej ústnej dohode uzavretej medzi obvineným a poškodeným XXXXX o dodávke a montáži laminátových dverí, poškodenému predložil písomný návrh vystavený spoločnosťou XXXXX XXXXX, na objednávku presne neurčeného počtu laminátových dverí pre odberateľa XXXXX, XXXXX, XXXXX, na základe čoho presvedčil poškodeného o svojej schopnosti zabezpečiť dodávku a montáž dverí, prevzal od poškodeného pe¨ľažnú zálohu vo výške 2.000,- €, o čom aj vystavil príjmový doklad, ale dodávku dverí neobjednal u uvedenej firmy, ani inak nezabezpečil, a finančnú zálohu si ponechal pre vlastnú potrebu, čím spôsobil poškodenému XXXXX, nar. XXXXX, trvale bytom XXXXXXXXX, škodu vo výške 2.000,- €,

Uznesením prokurátora Okresnej prokuratúry Pezinok zo dňa 26.6.2013, spisová značka 3 Pv 963/12/1107, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátorky Okresnej prokuratúry v Pezinku sp. zn. 3 Pv 963/12/1107-11 zo d¨ľa 26.06.2013, právoplatným d¨ľa 19.07.2013, bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX, vedené pre prečin podvodu podľa § 221 ods. 1 Trestného zákona na tom skutkovom základe, ako je uvedené vo výrokovej časti tohto uznesenia. Obvinenému XXXXX bola určená skúšobná doba v trvaní 2 rokov, ktorá plynula od právoplatnosti rozhodnutia, teda od 19.07.2013 do 19.07.2015. Obvinenému  nebola uložená povinnosť nahradiť škodu, ani žiadne iné obmedzenia ani povinnosti.. 
	Po uplynutí skúšobnej doby som skúmala, či boli zo strany obvineného splnené podmienky pre rozhodnutie o osvedčení v skúšobnej dobe podmienečného zastavenia trestného stíhania.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.
	Po uplynutí skúšobnej doby, ktorá skončila 19.07.2015, som skúmala správanie obvineného, pričom som zistila, že nebol odsúdený za trestný čin spáchaný v skúšobnej dobe, ani nebol v mieste trvalého  bydliska prejednávaný pre priestupok.	
	Z uvedeného je zrejmé, že obvinený sa v skúšobnej dobe nedopustil protiprávneho konania, kvalifikovaného ako priestupok alebo trestný čin. Vzhľadom k týmto skutočnostiam som dospela k záveru, že obvinený viedol v skúšobnej dobe podmienečného zastavenia trestného stíhania riadny život a splnil podmienky pre osvedčenie.
	S poukazom na tieto skutočnosti som rozhodla o osvedčení obvineného XXXXX v skúšobnej dobe podmienečného zastavenia trestného stíhania. 
	V zmysle ustanovenia § 217 ods. 4 Trestného poriadku právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Horňáková
prokurátorka